Σε οκτώ συλλήψεις, πέντε γυναικών και τριών γυναικών, προχώρησε η αστυνομία το απόγευμα του Σαββάτου, κατά τη διάρκεια της επιχείρησης για την εκκένωση του κτιρίου στην οδό Παναιτωλίου, στο Κουκάκι, το οποίο είχε ανακαταληφθεί.

Η συγκεκριμένη αστυνομική επιχείρηση ολοκληρώθηκε στις 21:30, ενώ διενεργήθηκε με την παρουσία εισαγγελέα, όπως και αυτή που έγινε νωρίτερα, στην οδό Ματρόζου, στην ίδια περιοχή.

Στην επιχείρηση για την εκκένωση του κτιρίου της οδού Ματρόζου, στο Κουκάκι, που ολοκληρώθηκε στις 20:30, συνελήφθησαν τρεις άνδρες (ο ένας ανήλικος) και δύο γυναίκες. Παράλληλα, η αστυνομία προχώρησε σε εννέα προσαγωγές.

Όλοι οι συλληφθέντες οδηγήθηκαν στην Κρατική Ασφάλεια.

Σύμφωνα με ενημέρωση από την αστυνομία στις δύο επιχειρήσεις για την εκκένωση των κτιρίων τραυματίσθηκαν συνολικά 6 αστυνομικοί.

Οι αστυνομικοί άνοιξαν με τροχό την πόρτα του οικήματος στην οδό Ματρόζου και εισέβαλαν στο εσωτερικό του, όπου συνέλαβαν πέντε άτομα, (τρεις άνδρες και δύο γυναίκες), ανάμεσα στους οποίους ένας ανήλικος.

Οι συλληφθέντες οδηγήθηκαν στην Κρατική Ασφάλεια, ενώ ακολούθησε επιχείρηση εκκένωσης στο δεύτερο κτίριο, στην οδό Παναιτωλίου.

Η δεύτερη επιχείρηση έληξε στις 21:30 το βράδυ ενώ στην εκκένωση της οδού Παναιτωλίου συνελήφθησαν 5 γυναίκες και 3 άνδρες.

Οι καταληψίες αντιεξουσιαστές εκσφενδόνιζαν πέτρες, μπογιές, καδρόνια και τσιμεντόλιθους εναντίον των αστυνομικών δυνάμεων προκειμένου να τους αποτρέψουν.

Σύμφωνα με ενημέρωση από την αστυνομία στις δύο επιχειρήσεις για την εκκένωση των κτιρίων τραυματίσθηκαν συνολικά 6 αστυνομικοί.

Άνδρες της ΕΚΑΜ ξεκίνησαν τις επιχειρήσεις εκκένωσης έπειτα από το πράσινο φως του εισαγγελέα ενώ η όλη επιχείρηση παρακολουθείτο από αέρος με τα δύο drones που διαθέτει η ΕΛΑΣ.

Μόλις έγιναν γνωστές οι ανακαταλήψεις, επί τόπου μετέβησαν ισχυρές αστυνομικές δυνάμεις που απέκλεισαν τα κτίρια. Οι αστυνομικοί έκαναν χρήση χημικών.

Όπως έγινε γνωστό από την αστυνομία οι αντιεξουσιαστές στην οδό Ματρόζου ανέβηκαν στον πρώτο όροφο του κτιρίου όπου έσπασαν ένα παράθυρο και προχώρησαν στην ανακατάληψη ενώ στην οδό Παναιτωλίου πιθανόν ανέβηκαν με σκάλα.